Birr (Irland)

Birr (irsk: Biorra, «Vannslette»), tidligere kalt for Parsonstown, er en irsk by i grevskapet Offaly i provinsen Munster, i den sørvestlige del av Irland. I henhold til folketellingen av 2016 har byen en befolkning på 5 741 innbyggere.«Census 2016 Sapmap Area: Settlements Birr» , Central Statistics Office

Kulturarvbyen Birr er omtalt som «den mest attraktive og velstelte byen» i Offaly med alléer og georgiansk arkitektur. Hovedattraksjonen i dag er hageanleggene til Birr Castle som inneholder over 1000 arter av forskjellige busker fra hele verden, blant annet arter fra Kina og Himalaya som ble brakt til eiendommen på 1930-tallet.«Birr», Discovering Ireland

 Kulturby 
 Kloster og marked 
Et kloster ble grunnlagt her av sankt Brendan av Birr (død 573). Her ble MacRegol-evangeliene, The Gospel Book of Macregol of Birr, Birrhistsoc.com 3. september 2006. Arkivert fra originalen den 17. mars 2013 oppkalt etter abbeden på begynnelsen av 800- og 900-tallet og nå oppbevart i engelske Bodleian Library i Oxford.

Selve byen er et gammelt marked og tidligere garnisonby som dateres til 1620-tallet. Mellom 1620 og 1899 ble byen kalt Parsonstown, etter Parsons-familien som var lokale grunneiere og arvelige jarler av Rosse. Registration Districts of Ireland (PDF). Genealogyresearch.org.uk. s. 31. Arkivert fra originalen (PDF) den 18. april 2013 Birr er utpekt som en Irsk kulturarvby med en nøye bevart georgiansk arkitektur. Birr selv har grasiøse brede gater og elegante bygninger. Mange av husene i John's Place og Oxmantown Mall har utsøkte viftevinduer fra den georgiske perioden. Byen er kjent for Birr Castle, opprinnelige en festning fra 1170, men nå en herskapsbolig for Parsons-familien. Med unntak av den private delen, er dens hageanlegg og vitenskapsenter åpent for publikum.The Birr Scientific and Heritage Foundation: «Birr Castle», BirrCastle.com. Arkivert fra originalen den 21. september 2008. 

 Verdens største teleskop 
I Birr er også Leviathan of Parsonstown, som da det sto ferdig i 1845 og fram til 1917, verdens største speilteleskop.«The Leviathan of Parsonstown», History Ireland 2001 Teleskop med 1,83 m blenderåpning ble bygget av William Parsons, 3. jarl av Rosse. på hans eiendom på Birr Castle ved Parsonstown (som nå heter Birr).Greenslade Jr., Thomas B.: «The Earl of Rosse's Leviathan Telescope», Kenyon College. Arkivert fra originalen den 29. oktober 2013. Teleskopet ble overgått av byggingen av 100-tommers (2,5 m) Hooker-teleskopet i California i 1917, som siden ble erstattet av det astronomisk teleskopet/observatorium Mount Wilson Observatory på samme sted.

Det nye, moderne radioteleskop i Birr, som bærer navnet I LOFAR, ble innviet i 2018 den samme park hvor 3. jarl av Rosse i 1845 oppførte verdens den gang største teleskop. Det er «et astronomisk møte mellom nåtid og fortid.»Stub, Henrik og Helle (7. oktober 2018): «Irsk slot var et astronomisk center for 170 år siden – og er nu blevet det igen», Vitenskap.dk LOFAR for «LOw Frequency ARray», som refererer til teleskopets frekvensområde mellom 10 og 240 MHz som befinner seg i den langbølgede del av radioområdet. I LOFAR er det nyeste bidrag til det store europeiske, og nå verdens største, nettverk «The International LOFAR Telescope» med hovedsete i Nederland.

 Referanser 

 Eksterne lenker 


Kategori:Byer i Offaly